Case ID: 1100773
Sentence 8: Məhkəmə iclasında iştirak edən cavabdehin nümayəndəsi X4 izahatında bildirdi ki, İddiaçı Türkiyə Respublikasından ölkə ərazisinə qayıdarkən özü ilə bərabər gətirdiyi bir ədəd “Lexus 570” markalı, 2019-cı il zavod buraxılışı olan və invoys dəyəri 89.450 avro təşkil edən nəqliyyat vasitəsinin gömrük rəsmiləşdirilməsi üçün təqdim olunan sənədlərin Azərbaycan Respublikası "Diplomatik xidmət haqqında" Qanununun 21.9-cu maddəsinin və Azərbaycan Respublikası Nazirlər Kabinetinin 14 oktyabr 2013-cü il tarixli 305 nömrəli Qərarı ilə təsdiq edilmiş “Fiziki şəxslər tərəfindən istehsal, yaxud kommersiya məqsədləri üçün nəzərdə tutulmayan malların gömrük sərhədindən keçirilməsinin güzəştli və sadələşdirilmiş Qaydaları“nın 2.3-cü bəndinin tələblərinə cavab vermədiyi müəyyən edilmişdir.Gömrük rəsmiləşdirilməsini həyata keçirən gömrük orqanına iddiaçı tərəfindən təqdim olunan sənədlərin qeyd olunan qanunvercilik aktlarının tələblərinə uyğunluğunun gömrük orqanı tərəfindən araşdırılması nəticəsində həmin avtonəqliyyat vasitəsinin iddiaçının xidmət etdiyi ölkədə istifadəsində olmaması, göstərilən avtonəqliyyat vasitəsini ölkəyə geri çağırılmasına qısa müddət qalmış məqsədli şəkildə alması, diplomatik xidməti orqanın əməkdaşının diplomatik nümayəndəlikdə və ya konsulluqda işlədiyi dövrdə aldığı əmək haqqının ümumi məbləğinin, həmin əməkdaşın xarici ölkədə yaşadığı dövr ərzində zəruri xərcləri nəzərə alınmaqla, aldığı avtonəqliyyat vasitəsinin dəyərinə uyğun olmaması aşkar edilmiş və nəticədə bütün qeyd olunanlar nəzərə alınmaqla iddiaçının yuxarıda göstərilən nəqliyyat vasitəsini Türkiyə Respublikasından alaraq Azərbaycan Respublikasına gətirməklə gömrük ödənişlərindən yayınmağa cəhd göstərməsi riski və qanunvericilikdə diplomatik xidməti orqanın əməkdaşları üçün nəzərdə tutulmuş güzəştlərdən sui-istifadə halına yol verməsi müəyyən edilmişdir.